Държавен вестник, бр. 55, 2016 г., стр. 23

БРОЙ  55	
Д Ъ Р Ж А В Е Н  В Е С Т Н И К 	
СТР.  23  
засушаване и за създаване на условия за пости­
гане на целите на околната среда по чл. 156а ЗВ; 
3. мерките, изпълнени по време на продъл­
жително засушаване, които не трябва да про­
тиворечат на възстановяването на водното тяло 
след засушаването.
Чл. 38. (1) Продължителността на временното 
влошаване на състоянието на водното тяло се 
свързва със:
1. продължителността на обстоятелствата, 
предизвикани от естествени причини;
2. мерките, които могат да бъдат изпълнени, 
за да се възстанови състоянието на водното тяло.
(2) Мерките за възстановяване на състоянието 
на водното тяло се предприемат във възможно 
най-краткия срок и се включват в следващата 
актуализация на ПУРБ.
Раздел ІV. Изключение във връзка с нови 
модификации на физичните характеристики, 
с проекти от значим обществен интерес/нови 
дейности за устойчиво човешко развитие със 
социално-икономически ефект 
Чл. 39. (1) Изключение във връзка с нови 
модификации/изменения, с проекти от значим 
обществен интерес/нови дейности за устойчиво 
човешко развитие със социално-икономически 
ефект се обосновава при изискванията и усло­
вията на чл. 156е ЗВ.
(2) Обосноваването на изключението по 
ал. 1 дава възможност в периода на действие 
на ПУРБ да бъде разрешавана реализацията на 
такива проекти и използване на водите от водно 
тяло, даже и когато се влошава състоянието на 
водно тяло. 
(3) Изключения по ал. 1 се прилагат само 
когато проектът/мярката биха имали негативно 
въздействие върху състоянието на водното тяло 
и не се прилагат при временно влошаване на 
състоянието, например при изпълнение на стро­
ителни дейности за определен кратък период.
(4) Изключение по ал. 1 се обосновава за 
постигане на баланс между:
1. изискванията на Закона за водите и РДВ за 
постигане на значимо подобрение на състоянието 
на водните тела и недопускане на влошаването 
на състоянието им и 
2. общественото развитие, изискващо реа­
лизацията на нови проекти (строеж на пътища, 
съоръжения за защита от наводнения, водовзема­
не и т.н.), които представляват нов натиск върху 
водните тела и могат да доведат до влошаване 
на състоянието на водните тела. 
(5) При обосноваване на изключение по 
ал. 1 за проекти, които обслужват важни цели 
от обществен интерес и предоставят икономи­
чески ползи за региона, като например защита 
на населението от наводнения, питейно-битово 
водоснабдяване, управление на земеделски земи 
или градско развитие, производство на енергия:
1. се прави сравнение на резултатите от 
проект (броят на защитените от наводнение 
хора; ползи; създадени работни места и т.н.) с 
последиците от влошаването на състоянието 
на водното тяло;
2. се идентифицират алтернативи (алтерна­
тивни проекти), които биха могли да постигнат 
същите резултати, и се оценяват разходите и 
въздействието върху околната среда на иденти­
фицираните алтернативи.
Чл. 40. При обосноваването на изключение 
по чл. 39 се взема предвид, че:
1. нова модификация на физичните харак­
теристики означава изменение на хидроморфо­
логичните характеристики на повърхностните 
водни тела и/или водното ниво в подземните 
водни тела, произтичащи от:
а) преки изменения, като например: изгражда­
не на водноелектрически централи, съоръжения 
за защита от наводнения и проекти за корабо­
плаване, водовземане, или 
б) изменения в качеството на водите, водещи 
до промени, като например: завиряване, което 
оказва въздействие върху кислородните и тем­
пературните условия и води до влошаване на 
екологичното състояние в задбаражното езеро 
или надолу по течението на реката;
в) въздействия на тези модификации, кои­
то могат да засегнат водното тяло, в което са 
изпълнени, или други свързани с него водни 
тела; например, водовземането от подземно 
водно тяло може да причини неблагоприятно 
въздействие върху свързаното с него повърх­
ностно водно тяло;
2. нови устойчиви човешки дейности са дей­
ности, които не могат да бъдат определени чрез 
набор от критерии или политики, а се оценяват 
в рамките на специфичните процедури за еколо­
гична оценка и за ОВОС, както и процедури по 
реда на чл. 31 ЗБР при прилагане на принципа 
„замърсителят плаща“, принципа на вземане на 
предпазни мерки, превантивен контрол и принципа 
за отстраняване на замърсяването при източника; 
определянето на една дейност като устойчива 
зависи от времето, мащаба, заинтересованите 
страни и наличната информация; в процеса на 
определяне на дадена дейност като устойчива 
се прилагат принципите за устойчиво разви­
тие съгласно Стратегията на ЕС за устойчиво 
развитие и принципите на „добро управление“, 
включително съгласуване на политиките, включ­
ване на обществеността и прозрачност, както и 
използване по най-добрия начин на наличните 
алтернативи; при определянето на нови устой­
чиви човешки дейности може да се приложи и 
общ подход за развитието на малки предприятия, 
които засягат едно и също водно тяло;
3. временни ефекти са колебанията в състоя­
нието на водните тела в резултат на краткотрайни 
човешки дейности (например строителство или 
ремонтни дейности); не е налице влошаване на 
състоянието, ако неблагоприятното въздействие 
върху засегнато водно тяло е само за кратък 
период от време и състоянието се възстанови в